รายชื่อการบาดเจ็บและการเสียชีวิตที่เกี่ยวข้องกับการเซลฟี

รายชื่อนี้รวมการได้รับบาดเจ็บสาหัสและการเสียชีวิตที่เกิดระหว่าง หรือที่เกี่ยวข้องกับการเซลฟี เดอะเดลีเทลิกราฟ เขียนว่าในพ.ศ. 2558 จำนวนคนที่เสียชีวิตขณะกำลังเซลฟีมีจำนวนมากกว่าจำนวนคนที่เสียชีวิตเพราะฉลามเสียอีก อินเดียมีรายงานการเสียชีวิตที่เกี่ยวข้องกับเซลฟีจำนวนมากกว่าประเทศอื่น (สถิติเมื่อ กุมภาพันธ์ พ.ศ. 2559)

 พ.ศ. 2557 

 มีนาคม 
 ชายอายุ 21 ปี ชาวสเปนถูกไฟฟ้าช็อตจนเสียชีวิตหลังปีนขึ้นไปบนรถไฟเพื่อถ่ายรูปเซลฟีกับเพื่อน เขาจับสายไฟที่คิดว่าไม่มีไฟฟ้าวิ่งอยู่ จนถูกช็อต หนึ่งในเพื่อนของเขาถูกนำตัวส่งโรงพยาบาลและมีอาการสาหัส

 เมษายน 
 ช่างถ่ายภาพมือสมัครเล่น อายุ 17 ปี ปีนขึ้นไปบนสะพานที่ เซนต์ปีเตอส์เบิร์ก เพื่อถ่ายรูปเซลฟี เธอเสียสมดุลและตกลงมาเสียชีวิต
 หญิงวัย 32 ปี จากรัฐนอร์ทแคโรไลนาชนกับรถบรรทุกหลังจากโพสรูปเซลฟีของเธอออนไลน์

 พฤษภาคม 
 นักดนตรีชาวเปอร์โตริโก Jadiel El Tsunami เสียชีวิตในอุบัติเหตุไม่นานหลังถ่ายรูปเซลฟีบนรถจักรยานยนตร์
 ในสหรัฐอเมริกา นักบินของเครื่องบิน Cessna 150K และ ผู้โดยสารต้องเสียชีวิต หลังนักบินเสียสมาธิจากการเซลฟี และเสียการควบคลุมเครื่องบิน
 ในรัฐเกรละ ประเทศอินเดีย เด็กชายอายุ 15 ปี เสียชีวิตเพราะถูกรถไฟชนขณะกำลังถ่ายรูปเซลฟีบนรางรถไฟ

 มิถุนายน 
 เด็กหญิงวัย 16 ปีเสียชีวิตในประเทศอิตาลี หลังตกลงมา 60 ฟุตขณะพยายามจะถ่ายรูปตัวเองตอนกำลังไปทัศนศึกษานอกสถานที่

กรกฎาคม
 เด็กมัธยมปลายอายุ 14 ปี ในประเทศฟิลิปปินส์ พลัดตกลงมาเสียชีวิตหลังเสียหลักขณะกำลังถ่ายรูปเซลฟีกับเพื่อนใกล้บันได แพทย์บอกว่าหัวของเธอได้รับแรงกระแทกอย่างรุนแรงจากการตกลงมา และซี่โครงของเธอหักไปทิ่มไต

สิงหาคม
 เด็กชายอายุ 15 ปีในประเทศฟิลิปินส์ได้รับบาดเจ็บสาหัส ด้วยอุบัติเหตุขณะถ่ายรูปเซลฟีโดยถือปืนจ่อไว้ที่คาง
 สัตวแพทย์อายุ 21 ปี ชาวเม็กซิโก จ่อปืนไว้ที่ขมับขณะเมาและพยายามถ่ายรูปเซลฟี และเผลอยิงตนเองจนเสียชีวิต
 คู่รักชาวโปแลนด์พลักตกจากหน้าผาเสียชีวิตในประเทศโปรตุเกส หลังเข้าไปในเขตหวงห้ามเพื่อถ่ายรูปเซลฟีกับลูกๆ ลูก 2 คนของพวกเขาซึ่งอยู่ในเหตุการณ์มีชีวิตรอด
 ในรัฐเกรละ ประเทศอินเดีย เด็กชายวัย 14 ปี ถูกไฟฟ้าช็อตจนเสียชีวิตขณะพยายามถ่ายภาพเซลฟีบนรถไฟที่จอดอยู่

ตุลาคม
 หญิงสาววัย 18 ปี จมน้ำเสียชีวิตในประเทศฟิลิปิน หลังตั้งท่าถ่ายรูปเซลฟีกับเพื่อนบนชายทะเลและถูกคลื่นพัดพาไป

พฤศจิกายน
 นักเรียนวัย 23 ปีจากประเทศโปแลนด์ พลัดตกลงมาเสียชีวิตหลังพยายามถ่ายรูปเซลฟีบนเชิงผาของ Puente de Triana ในเมืองเซบีญ่า ประเทศสเปน

พ.ศ. 2558

มกราคม
 หญิงอายุ 21 ปี ชาวแอฟริกาใต้เสียชีวิตหลังตกมาจากนอร์ธคลิฟ (Northcliffe) ที่เมืองโจฮันเนสเบิร์ก ขณะเพื่อนชายกำลังตั้งขาตั้งกล้องเพื่อถ่ายเซลฟี
 ชายหนุ่มสองคนเสียชีวิตบนเทือกเขาอูราล หลังดึงสลักออกออกจากระเบิดเพื่อถ่ายรูปเซลฟี
 นักเรียนชาวอินเดียสามคน ซึ่งมีอายุระหว่าง 20 และ 22 ปี เสียชีวิตขณะพยายามถ่าย "เซลฟีไร้ความกลัว" (daredevil selfie) ใกล้กับรถไฟที่กำลังวิ่งบนรางของมาทูร่า (Mathura) ใกล้โคสิคาลา (Kosikala)

มีนาคม
 วัยรุ่นชาวอินเดียเจ็ดคนจมน้ำขณะถ่ายรูปเซลฟีกลางทะเลสาบมันกรูล (Mangrul Lake) ใกล้คูฮิ (Kuhi) ที่ห่างประมาณ 20 กม จากนัคเปอร์ (Nagpur) ประเทศอินเดีย โดยเรือของพวกเขาคว่ำขณะพยายามยืนเพื่อถ่ายรูปเซลฟี

 อ้างอิง 

หมวดหมู่:อุบัติเหตุ